《秋海棠限韵》
清代·敦敏

西风秋老雁声苍，一点檀心映夕阳。妃子睡酣犹被洒，西施舞罢故遗妆。

入帘红雨和烟瘦，隔院晴霞带晚凉。冷艳应同仙菊隐，肯随桃李一齐香？

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。